টিসিবি সূত্রে জানা গেছে, অস্ট্রেলিয়া থেকে আমদানীকৃত ছোলা ও মশুর ডাল শিগগিরই চট্টগ্রাম বন্দরে আসবে এবং তা খালাস করে টিসিবির আঞ্চলিক কার্যালয়গুলোতে গুদামজাত করা হবে। এসব পণ্য ভোক্তাসাধারণের কাছে বিক্রয় শুরু হবে রোজার ৭ থেকে ১০দিন আগে। পণ্যগুলো টিসিবির নির্ধারিত বিক্রয়কেন্দ্র, ডিলার ও ট্রাকসেলে পাওয়া যাবে। এ বছর ১৮৭টি ট্রাকসেলের মধ্যে রাজধানীতে ৩৫টি, চট্টগ্রামে ১০টি, অন্য বিভাগীয় শহরে ৫টি এবং প্রতিটি জেলায় ২টি করে ট্রাক থাকবে। পণ্য সরবরাহে এ বছর কোনো সমস্যা হবে না বলে জানিয়েছে টিসিবি।